nickbes/lawsofisrael huggingface dataset:
חוק לתיקון פקודת סדר הדין הפלילי (מעצר וחיפוש) (מס' 19 - הוראת שעה), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2026-07-20T00:00:00
פרסום: ספר החוקים, 20/07/2026, מס' חוברת 3553, עמ' 816
שמות קודמים:
Name: הצעת חוק לתיקון פקודת סדר הדין הפלילי (מעצר וחיפוש) (מס' 19 - הוראת שעה), התשפ"ו-2026
Value: בקריאה השנייה והשלישית
Name: הצעת חוק לתיקון פקודת סדר הדין הפלילי (מעצר וחיפוש) (מס' 19) (חיפוש שלא לפי צו חיפוש), התשפ"ו-2026
Value: בקריאה הראשונה
תקציר:
פקודת סדר הדין הפלילי (מעצר וחיפוש) מסדירה, בין היתר, את סמכויות המשטרה לעריכת חיפושים לשם תפיסת ראיות. בשנת 2023 נקבעה הוראת שעה שהרחיבה סמכות זו ואפשרה, במצבים מסוימים, עריכת חיפושים ללא צו שופט. כעת, במסגרת חוק לתיקון פקודת סדר הדין הפלילי (מעצר וחיפוש) (מס' 19 – הוראת שעה), התשפ"ו–2026, נקבע ההסדר מחדש כהוראת שעה שתעמוד בתוקפה עד ליום כ"ה בסיוון התשפ"ז (30 ביוני 2027). לפי ההסדר, המשטרה מוסמכת לבצע חיפוש בבית או במקום ללא צו שופט, אם התעורר זה מקרוב חשד סביר כי יש בהם תיעוד או מצלמה העשויים לשמש ראיה לביצוע פשע חמור (עבירה שדינה עשר שנות מאסר או יותר), או עבירות ספציפיות, ובהן גביית דמי חסות, סחיטה באיומים, עבירות נשק או ירי מנשק חם. סמכות זו תופעל רק אם אי־ביצוע החיפוש באופן מיידי יסכל את מטרת החיפוש, ולא ניתן לקבל צו חיפוש בשל הצורך לבצעו באופן מיידי כדי למנוע את העלמת הראיה או את הפגיעה בה. הפעלת הסמכות מותנית בקבלת אישור מראש ובכתב מאת קצין משטרה בדרגת רב־פקד ומעלה, והחיפוש יתועד בהתאם לנוהלי המשטרה. עוד קובע החוק הסדר מקביל לעניין חיפוש בידי שוטר צבאי, בשינויים המחויבים ובכפוף לאישור קצין משטרה צבאית בדרגת סרן לפחות, הנושא תקן רב־סרן. לשם פיקוח ובקרה, מעגן החוק חובות דיווח תקופתיות מקיפות לוועדה לביטחון לאומי של הכנסת, ליועץ המשפטי לממשלה, לפרקליט המדינה ולגורמים המקבילים בצבא, שיכללו, בין היתר, את מספר האישורים שניתנו לחיפוש ללא צו, העבירות שבשלהן ניתנו האישורים, מספר החיפושים שבהם נמצא תיעוד או מצלמה, ומספר כתבי האישום שהוגשו בעקבות חיפושים אלו.
חוק הרשות השנייה לטלוויזיה ורדיו (תיקון מס' 50), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: אלי דלל, אחמד טיבי, עודד פורר, משה סעדה, אופיר כץ
תחילה: 2026-07-19T00:00:00
פרסום: ספר החוקים, 19/07/2026, מס' חוברת 3551, עמ' 806
שמות קודמים:
Name: הצעת חוק הרשות השנייה לטלוויזיה ורדיו (תיקון מס' 50), התשפ"ו–2026
Value: בקריאה השנייה והשלישית
Name: הצעת חוק הרשות השנייה לטלוויזיה ורדיו (תיקון מס' 50) (שידורי רדיו אנלוגי ללא הגבלה גאוגרפית), התשפ"ו–2026
Value: בקריאה הראשונה
Name: הצעת חוק הרשות השנייה לטלוויזיה ורדיו (תיקון - הרחבת המגוון בשידורי הרדיו), התשפ"ד-2024
Value: בדיון המוקדם
תקציר:
התיקון לחוק מאפשר שידורי רדיו מסחרי בטכנולוגיית FM (רדיו אנלוגי) גם בלא הגבלה גאוגרפית, וזאת בשונה מהמצב כיום שלפיו שידורי רדיו יכולים להיות רק ארציים (תחנות הרדיו של תאגיד השידור הישראלי ושל גלי צה"ל) או אזוריים (תחנות הרדיו האזורי). ראשית, התיקון לחוק קובע שמועצת הרשות השנייה לטלוויזיה ורדיו (להלן – המועצה) תעניק רישיונות לשידורי רדיו אנלוגי בדרך של מכרז פומבי, ותקופת תוקפם של רישיונות מסוג זה תהיה 18 שנים. כמו כן, התיקון לחוק קובע שלא יפורסם מכרז ראשון מסוג זה, אלא אם כן התקיימו שני תנאים: האחד, שוועדת התדרים, שהיא הגוף המוסמך לפי פקודת הטלגרף האלחוטי להקצות תדרי רדיו, תמצא כי יש אפשרות להקצות תדרים שיאפשרו שידורים בלא הגבלה גיאוגרפית לשני בעלי רישיונות לשידורי רדיו אנלוגי לפחות, והתנאי השני – שאם תחליט ועדת התדרים לגרוע תדר מגוף המשדר כיום שידורי רדיו בכיסוי ארצי, לא יהיה בגריעה כדי לפגוע פגיעה ממשית בשידוריו של אותו גוף. בנוסף, התיקון לחוק קובע הוראות לעניין התנאים למתן הרישיון והוראות לעניין דרכי קבלת החלטה אם מכרז למתן רישיון לשידורי רדיו אנלוגי יתבסס על הסכום הגבוה ביותר שיציעו המתמודדים בו, או על אמות מידה אחרות, ובהן כושר הפקה, מגוון השידורים ואיפיוניהם והסכום שיציעו המתמודדים במכרז, וכן קובע את ההסדרים שיחולו על בעלי הרישיונות, בדומה להסדר הרגולטורי שחל כיום על בעלי הזיכיונות לשידורי רדיו (כגון שידורים אסורים). כמו כן, התיקון לחוק קובע הסדר חדש לעניין זיכיונות לשידורי רדיו אזורי. לפי הסדר זה, תוקפם של הזיכיונות לשידורי רדיו אזורי הקיימים כיום יוארך עד ל-31 בדצמבר 2032, בין היתר כדי לאפשר לבעלי הזיכיונות הקיימים להיערך להגשת הצעות במכרזים לקבלת רישיונות לשידורי רדיו אנלוגי בלא הגבלה גאוגרפית. עם זאת, לקראת תום תקופת ההארכה, יפורסמו מכרזים חדשים למתן זיכיונות לשידורי רדיו אזורי, ותוקפם של הזיכיונות החדשים שיינתנו בעקבות אותם מכרזים יהיה 18 שנים. בנוסף, התיקון לחוק קובע שלעניין בעל זיכיון רדיו אזורי קיים, שלא יגיש הצעה במכרז לקבלת רישיון רדיו אנלוגי או לא יזכה במכרז מסוג זה לפי ההסדר החדש, ימשיך לחול מנגנון ההארכות הקבוע כיום בחוק, ככל שהוא זכאי להארכות כאמור. לפי הסדר זה, המועצה תהיה רשאית להאריך את זיכיונו של בעל זיכיון כאמור ללא מכרז, וזאת עד להשלמת תקופת ההארכה המקסימלית המותרת כיום בחוק, תוך הפחתת תקופת ההארכה (עד 31 בדצמבר 2032) שתיווסף לו מכוח התיקון הנוכחי.
חוק לתיקון פקודת המועצות המקומיות (מס'  82),  התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2026-07-16T00:00:00
פרסום: ספר החוקים, 16/07/2026, מס' חוברת 3545, עמ' 760
שמות קודמים:
Name: הצעת חוק לתיקון פקודת המועצות המקומיות (מס'  82),  התשפ"ו-2026
Value: בקריאה השנייה והשלישית
Name: הצעת חוק לתיקון פקודת המועצות המקומיות (מס'  81),  התשפ"ו-2026
Value: בקריאה הראשונה
תקציר:
חוק קובע כי שר הפנים יהיה רשאי להכריז, בצו, כי כפר או קבוצת כפרים או אזור יתנהלו על ידי מועצה מקומית או אזורית, גם במקרה שבו מספר התושבים בהם אינו עולה על חמשת אלפים, וזאת בכפוף לקיומם של שלושה תנאים. ראשית, קיימת תוכנית מיתאר מחוזית מאושרת; שנית, אושרה או הופקדה תוכנית מפורטת שכוללת למעלה מ־2,500 יחידות דיור או 1,250 אם קיימות נסיבות מיוחדות; לבסוף, השר שוכנע כי היישוב צפוי לכלול למעלה מעשרים אלף תושבים או עשרת אלפים אם קיימות נסיבות מיוחדות, בתוך עשר שנים ממועד ההקמה.
עוד קובע החוק כי שר הפנים ידווח אחת לשנה לוועדת הפנים והגנת הסביבה של הכנסת על יישום החוק, לרבות המועצות המקומיות שהוכרזו מכוחו, הנסיבות להכרזה והתקדמות הליכי הקמתן בפועל.
חוק-יסוד: לימוד תורה
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכנסת
יוזמים: משה גפני, יעקב אשר
תחילה: 2026-07-15T00:00:00
פרסום: ספר החוקים, 15/07/2026, מס' חוברת 3543, עמ' 752
שמות קודמים:
Name: הצעת חוק-יסוד: לימוד תורה
Value: בדיון המוקדם
תקציר:
חוק היסוד קובע כי לימוד התורה הוא ערך יסוד במורשת העם היהודי ובמדינת ישראל.
חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו (תיקון מס' 2), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: ששון ששי גואטה
תחילה: 2026-07-05T00:00:00
פרסום: ספר החוקים, 05/07/2026, מס' חוברת 3542, עמ' 750
שמות קודמים:
Name: הצעת חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו (תיקון מס' 2), התשפ"ו–2026
Value: בקריאה השנייה והשלישית
Name: הצעת חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו (תיקון) (סכום חד־פעמי למימון הוצאות מיוחדות), התשפ"ו–2026
Value: בקריאה הראשונה
Name: הצעת חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו (תיקון - הוראות מעבר בעניין המועצה האזורית שדות נגב), התשפ"ו-2025
Value: בדיון המוקדם
תקציר:
התיקון לחוק קובע כי מינהלת תקומה תעביר למועצה האזורית שדות נגב סכום של 20 מיליון שקלים חדשים, מתקציב המינהלת, לשם קיום התחייבויות קודמות שניתנו למועצה האזורית שדות נגב ובמסגרת פעולות השיקום הנרחב המתבצעות בחבל התקומה לאחר אירועי ה-7 באוקטובר.
חוק הספורט (תיקון מס' 17), התשפ"ד-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2026-07-02T00:00:00
פרסום: ספר החוקים, 02/07/2024, מס' חוברת 3231, עמ' 958
שמות קודמים:
Name: הצעת חוק הספורט (תיקון מס' 17), התשפ"ד-2024 
Value: בקריאה השנייה והשלישית
Name: הצעת חוק הספורט (תיקון מס' 16) (הסדרת העיסוק באימון ספורט), התשפ"ב-2022 
Value: בקריאה הראשונה
תקציר:
החוק כולל תיקונים שמטרתם לטייב ולשפר את מערך הסדרת העיסוק של מאמנים בענפי ספורט שבהם נדרשת תעודת הסמכה לפי החוק, ובכלל זה: יצירת ארבע דרגות הסמכה למאמני ספורט, קביעת תנאים למתן תעודת הסמכה בידי מוסד להכשרה והסמכת משרד התרבות והספורט לערוך בחינות מטעמו; הקמת מרשם בעלי תעודות הסמכה והסמכת הממונה במשרד לבדוק מידע פלילי כתנאי לרישום במרשם; שיפור ההסדרים להכרה במאמנים בעלי תעודות או נסיון מחוץ לישראל; הסדרת ההכרה במוסדות להכשרת מאמנים והקמת מרשם של המוסדות; הוקנו למשרד הספורט סמכויות מנהליות לשם פיקוח ואכיפה של הוראות החוק, כגון סמכויות מפקחים לדרוש מידע והזדהות, אפשרות הסתייעות בבודקים חיצוניים, וסמכות להטיל עיצומים כספיים. תחילת החוק תהיה בתוך שנתיים מיום פרסומו עם אפשרות הארכה של חצי שנה בצו.
חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 8), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2026-07-01T00:00:00
פרסום: ספר החוקים, 25/06/2026, מס' חוברת 3540, עמ' 746
שמות קודמים:
Name: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 8), התשפ"ו-2026
Value: בקריאה הראשונה
תקציר:
חוק כליאתם של לוחמים בלתי חוקיים, התשס"ב–2002, מסדיר את כליאתם של מי שנטלו חלק בפעולות איבה נגד מדינת ישראל או נמנו עם כוחות המבצעים פעולות איבה, ואינם מוגדרים כשבויי מלחמה. החוק קובע הליך מוסדר להוצאת צווי כליאה ומנגנוני בקרה וביקורת שיפוטית, וכולל הסדר מיוחד למקרים שבהם הממשלה הכריזה על מלחמה או על פעולות צבאיות משמעותיות. בשל היקף העצורים הרב במלחמת חרבות ברזל, נקבעה הוראת שעה שהאריכה את התקופות המנויות בחוק והתאימה את הדרגים המאשרים. כעת, במסגרת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 8), התשפ"ו–2026, הוארך תוקפה של הוראת השעה לעניין כליאתם של לוחמים בלתי חוקיים עד ליום י"ט בתשרי התשפ"ז (30 בספטמבר 2026), ובמקביל הוארך עד לאותו מועד גם תוקפה של ההכרזה מכוח החוק. לצד הארכות אלו, תוקנה הוראת השעה כך שקוצרו פרקי הזמן המרביים הקבועים בה לעניין הוצאת צווי כליאה קבועים, קיום ביקורת שיפוטית, מניעת מפגש של כלוא עם עורך דין וכליאתם של קטינים.
חוק הסדרת העיסוק במקצועות הבריאות (תיקון מס' 8), התשפ"ג-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2024-08-07T00:00:00
פרסום: ספר החוקים, 07/08/2023, מס' חוברת 3087, עמ' 704
שמות קודמים:
Name: הצעת חוק הסדרת העיסוק במקצועות הבריאות (תיקון מס' 8), התשפ"ג-2023 
Value: בקריאה השנייה והשלישית
Name: הצעת חוק הסדרת העיסוק במקצועות הבריאות (תיקון מס' 8) (הסדרת העיסוק במקצועות הבריאות עוזר רופא ודימותנות רפואית), התשפ"ב-2022 
Value: בקריאה הראשונה
תקציר:
חוק זה מסדיר במסגרת חוק הסדרת העיסוק במקצועות הבריאות, התשסח-2008 שני מקצועות בריאות חדשים:
א.	מקצוע הבריאות "עמית רופא" – שמהותו היא ביצוע מגוון של פעולות רפואיות בפיקוח רופא מומחה ולפי הרשאה אישית ממנו, בהתאם להוראות בפקודת הרופאים. החוק קובע את דרישות ההשכלה האקדמית – במקצוע עמית רופא או במקצוע הרפואה בתנאים מסוימים, ההכשרה המעשית והבחינות לשם קבלת תעודת המקצוע, וקובע את ההסדרים למתן ההרשאה האישית ולפיקוח על עבודת עמית הרופא ועוד תנאים בנוגע לפעולת עמית הרופא, וכן קובעת הוראות מעבר לגבי מי שכבר מועסקים היום בישראל כעמיתי רופא.
ב.	מקצוע הבריאות "דימותן רפואי" - שלגביו נקבעו בחוק התנאים לקבלת תעודת דימותן רפואי, וכן נקבעו פעולות יחודיות לדימותן רפואי, מקרים שבהם פעולות ייחודיות אלה יותרו לגורמים נוספים, והוראות מעבר.
החוק גם מאפשר לאחות מוסמכת לתת מרשם אפילו אם זה ניתן לראשונה למטופל ובתנאי שזה בתחום מומחיותה ושלא חלפה שנה מהיום שבו המטופל נבדק על ידי רופא מאותו התחום. שנית, החוק מאפשר גם לעמית רופא לתת מרשם לתרופות ולהשתמש בתרופה במהלך הטיפול. כמו כן תוקנה ההגדרה "מרפאה" שבפקודת בריאות העם כך שתכלול גם מתן שירותים מקוונים או טלפוניים או טיפול בבית החולה, וגם מקום שאינו בית חולים ובו מקבלים נשים ללידה.
עוד נקבעו בחוק הוראות לעניין הבטחת טוהר המידות בוועדות המייעצות של מקצועות הבריאות השונים, תקופת הכהונה של חברי הוועדות המיעצות והפסקת הכהונה.
חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה המשותפת של הוועדה לביטחון לאומי וועדת החוקה, חוק ומשפט לדיון בהצעות חוק המאבק בכלי נשק הבלתי חוקיים (תיקוני חקיקה) (פ/2392/25 ו-פ/2394/25)
יוזמים: יצחק קרויזר, עודד פורר, אביגדור ליברמן, יבגני סובה, שרון ניר, יוליה מלינובסקי, חמד עמאר
תחילה: 2023-03-30T00:00:00
פרסום: ספר החוקים, 30/03/2023, מס' חוברת 3035, עמ' 84
שמות קודמים:
Name: הצעת חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג–2023
Value: בקריאה הראשונה
Name: הצעת חוק המאבק בכלי הנשק הבלתי חוקיים (תיקוני חקיקה) (הוראת שעה), התשפ"ג-2023
Value: בדיון המוקדם
תקציר:
חוק  המאבק בכלי הנשק הבלתי חוקיים, התשפ"ג–2023 אושר בקריאה שניה ושלישית ביום 28/03/2023. 
ראשית, החוק מוסיף שתי עילות חדשות לביצוע חיפוש ללא צו שופט במטרה להקנות למשטרה כלי אכיפה יעילים למיגור תופעת כלי הנשק הבלתי חוקיים. העילה הראשונה שנוספה תאפשר לשוטר לבצע חיפוש ללא צו שופט אם התעורר חשד סביר שכלי נשק או חלק מהותי מנשק, שעשוי לשמש ראיה לביצוע עבירה, נמצא במקום, ואם בשל הצורך המיידי לביצוע החיפוש לא ניתן לקבל צו. העילה השנייה שנוספה תאפשר למשטרה לבצע חיפוש של תיעוד או מצלמה שעשויים לשמש ראיה לביצוע עבירה שדינה עשר שנות מאסר לפחות, הכוללת עבירת נשק, עבירה של ירי במקום מגורים או עבירת סחיטה באיומים. לגבי שתי עילות אלו, נקבע כי החיפוש יבוצע רק באישור בכתב של קצין משטרה בדרגת רב-פקד ומעלה, שיכלול את הנסיבות והנימוקים לצורך בחיפוש מיידי ללא צו. עוד נקבע כי אם במהלך החיפוש נתגלה חפץ שאינו נוגע לעבירה שבשלה ניתן האישור לביצוע החיפוש, שופט יהיה רשאי לתפוס את החפץ ולהביאו לבחינת שופט, אשר יצווה מה ייעשה בו. הסדרים אלו נקבעו כהוראת שעה לתקופה של שנה, החל מיום כ"ד באייר התשפ"ג (15 במאי 2023), זאת בכדי לאפשר בחינה של ההסדרים המוצעים. במסגרת זאת, נקבעו חובות דיווח מפורטות לוועדה לביטחון לאומי של הכנסת וליועץ המשפטי לממשלה, אודות השימוש בעילות החיפוש החדשות ותוצאותיהן, ואלו יימסרו בשלושה מועדים שונים בתקופת הוראת השעה. בנוסף, לפני תום הוראת השעה, ידווח פרקליט המדינה לוועדה לביטחון לאומי של הכנסת על מספר כתבי האישום שהוגשו בתיקי חקירה בהם בוצע חיפוש כאמור. 

שנית, נקבעה החמרת ענישה ביחס לעבירות נשק. במסגרת זאת, הוחמר העונש על עבירת רכישת נזק בלתי חוקי לעשר שנים, בדומה לעבירות של נשיאה והובלה של נשק שלא כדין. בנוסף, נקבעה הבחנה בענישה בין חלקי נשק מהותיים לחלקי נשק שאינם מהותיים, כך שהעונש על עבירת החזקה או הובלה של חלקי נשק מהותיים יהיה חמש שנות מאסר, ושל חלקי נשק לא מהותיים – שלוש שנות מאסר. 

לבסוף, נקבע הסדר חילוט לעניין עבירות של סחר בנשק, המפרט הסדר חילוט מיוחד לגבי אדם שהורשע בעבירת סחר בנשק לא חוקי ומנהל אורח חיים עברייני (המבוסס על תקבולי עבירה), לפי תנאים שנקבעו בחוק. במסגרת זאת, יחולט לאוצר המדינה כל רכוש של נידון שהורשע בעבירת סחר בנשק, אלא אם סבר בית המשפט שלא לעשות כן מנימוקים מיוחדים.
חוק לתיקון פקודת המשטרה (מס' 45), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה המשותפת של ועדת החוקה, חוק ומשפט והוועדה לביטחון לאומי לדיון בהצעת חוק לתיקון פקודת המשטרה (המחלקה לחקירת שוטרים), 
יוזמים: משה סעדה
תחילה: 2027-02-15T00:00:00
פרסום: ספר החוקים, 15/06/2026, מס' חוברת 3537, עמ' 626
שמות קודמים:
Name: הצעת חוק לתיקון פקודת המשטרה (מס' 45), התשפ"ו–2026
Value: בקריאה השנייה והשלישית
Name: הצעת חוק לתיקון פקודת המשטרה (מס' 44) (המחלקה לחקירת שוטרים), התשפ"ו–2026
Value: בקריאה הראשונה
Name: הצעת חוק לתיקון פקודת המשטרה (המחלקה לחקירת שוטרים), התשפ"ג–2022
Value: בדיון המוקדם
תקציר:
החוק קובע כי תוקם המחלקה לחקירות שוטרים כגוף עצמאי במשרד המשפטים, בעל תקציב נפרד, ותוסמך לחקור ולהעמיד לדין שוטרים בגין עבירות פליליות, לרבות עבירות קלות, וכן לטפל בעבירות שבוצעו בידי מתנדבים במשטרת ישראל. עוד קובע החוק מנגנון חדש למינוי מנהל המחלקה באמצעות ועדת איתור ייעודית, וכן יוצר תפקיד של ממונה על תיאום בעניין חקירת שוטרים, שיהיה מוסמך להכריע במחלוקות בין מח"ש לבין גופי חקירה ותביעה אחרים ולהורות, במקרים המתאימים, על העברת תיקים בין הגופים.
בנוסף, החוק קובע הפרדה בין מח"ש לבין מערך הייעוץ המשפטי לממשלה, כך שתובעי המחלקה יוסמכו בידי מנהל המחלקה, והסמכויות הפליליות הנתונות כיום ליועץ המשפטי לממשלה או לפרקליטות בתיקים המטופלים במח"ש יועברו למנהל המחלקה. עוד קובע החוק כי עררים על החלטות מח"ש לסגור תיק יוגשו לממונה על התיאום. לצד זאת, המחלקה תהיה כפופה להנחיות הכלליות של היועץ המשפטי לממשלה ושל פרקליט המדינה, למעט כאשר ההנחיות מעניקות סמכות לגורם חיצוני למחלקה. כמו כן, החוק כולל תיקונים הנוגעים לאזרוח מלא של מח"ש, וכתוצאה מכך גם הוראות בעניין הגישה של עובדי מח"ש למערכות המידע של המשטרה. 
לבסוף, החוק קובע הוראות תחילה והיערכות ליישומו, וכן חובת דיווח של שר המשפטים והשר לביטחון לאומי לכנסת על הטיפול בתלונות ובעבירות המיוחסות לשוטרים ועל תוצאות הטיפול בהן.
חוק הגבלת שכר טרחה (נכי צבא הגנה לישראל וכוחות הביטחון ונפגעי פעולות איבה), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2026-06-15T00:00:00
פרסום: ספר החוקים, 15/06/2026, מס' חוברת 3538, עמ' 634
שמות קודמים:
Name: הצעת חוק הגבלת שכר טרחה (נכי צבא הגנה לישראל וכוחות הביטחון ונפגעי פעולות איבה), התשפ"ו-2026
Value: בקריאה השנייה והשלישית
Name: הצעת חוק הגבלת שכר טרחה (תביעות לתגמולים והטבות של נכי כוחות הביטחון, נפגעי פעולות איבה ומשפחות שכולות), התשפ"ד-2024
Value: בקריאה הראשונה
תקציר:
החוק קובע הגבלה על סכום התשלום המרבי שרשאים לגבות עורכי דין וחברות למימוש זכויות מנכי צה"ל וכוחות הביטחון ומנפגעי פעולות איבה בעד טיפול בתביעות או בבקשות שונות לפי חוק הנכים או חוק התגמולים לנפגעי פעולות איבה, לפי העניין, ובכלל זה בעד הליכי ערעור שונים. כמו כן קובע החוק כי לא יגבה תשלום בעד טיפול בבקשה לתגמול חודשי שאינו תגמול עיקרי ובבקשות לזכאויות נוספות אלא אם כן קבע שר המשפטים אחרת בתקנות. 
יוזכר כי הגבלת התשלום הקבועה בחוק לא תחול על טיפול בערר או בערעור על החלטה של קצין תגמולים או של הרשות המאשרת לעניין הכרה, אולם משנקבעה הכרה בהליך כאמור, תחול המגבלה שבחוק על המשך ההליכים שלאחר ההכרה. 
נוסף על כך נקבעו הוראות שונות לעניין פריסת התשלום וכן הוראות צרכניות לעניין ההתקשרות שמטרתן להגן על נכים ונפגעים כאמור. בנוסף, נקבעה זכאות לסיוע משפטי ללא מבחן הכנסה בקשר להסכמי התקשרות לגביית תשלום בעד טיפול בתביעה או בבקשה כאמור.
לגבי חוזים שנחתמו טרם יום התחילה – נקבע כי יחולו לגביהם חלק מההוראות הצרכניות שנקבעו בחוק. לגבי הסכמים שנחתמו מה-7.10.23 ועד יום התחילה נקבע איסור על גביית תשלום מופרז שהוא תשלום העולה על 140% מהסכום המרבי שמותר לגבות לפי החוק בעד טיפול שבשלו נקבעה דרגת נכות קבועה של 20% לפחות. כמו כן נקבע מהו סכום מופרז לגבי הליכים שהסתיימו בדרגת נכות זמנית של 10% לפחות או שמהטפל הפסיק את ההתקשרות לאחר שנקבעה דרגת נכות זמנית ובטרם נקבעה דרגת נכות קבועה. מי שגבה יותר מהסכום המופרז לפני יום התחילה ישיבו לנכה או לנפגע, בתוך שישה חודשים מיום שהתבקש לכך בכתב על ידיו, ובלבד שהבקשה הוגשה תוך שנה מיום התחילה. ההשבה לא תידרש אם המטפל פנה לבית המשפט המוסמך – לעניין נכה, או לבית הדין האזורי לעבודה – לעניין נפגע, ונפסק כי ההשבה כולה או חלקה אינה צודקת בנסיבות העניין, או אם המטפל קיזז את הסכום המופרז מסכומים נוספים שמגיעים לו כחוק מהנכה או מהנפגע. כמו כן המטפל יכול לפנות לבית משפט או לבית הדין האזורי לעבודה כאמור על מנת שיקבע כי הסכום אינו מופרז וכי ניתן לגבות אותו או סכום אחר כפי שיקבע.
חוק הכרה בתרומתם של כלבים ששירתו בגופים ביטחוניים, התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוץ והביטחון
יוזמים: משה פסל, יולי יואל אדלשטיין, יסמין פרידמן, מיכאל מרדכי ביטון, יצחק קרויזר
תחילה: 2026-07-01T00:00:00
פרסום: ספר החוקים, 10/06/2026, מס' חוברת 3536, עמ' 624
שמות קודמים:
Name: הצעת חוק הכרה בתרומתם של כלבים ששירתו בגופים ביטחוניים, התשפ"ו–2026
Value: בקריאה השנייה והשלישית
Name: הצעת חוק הכרה בתרומתם של כלבים ששירתו בגופים ביטחוניים, התשפ"ה–2025
Value: בקריאה הראשונה
Name: הצעת חוק הכרה בתרומתם של כלבים בשירות ביטחון, התשפ"ד-2024
Value: בדיון המוקדם
תקציר:
במסגרת חוק הכרה בתרומתם של כלבים ששירתו בגופים ביטחוניים, התשפ"ו–2026, נקבע כי בעליו של כלב (למעט תאגיד) ששירת בצבא הגנה לישראל, משטרת ישראל, שירות בתי הסוהר או משמר הכנסת, יהיה זכאי להחזר מהמדינה בעד ההוצאות הרפואיות הנדרשות לטיפול בכלבו, לרבות ביטוח רפואי. החזר ההוצאות לא יעלה על 5,000 שקלים חדשים בשנה, יותנה בהוכחת תשלום בפועל, וסכומו יעודכן מדי שנה, ב-16 בפברואר, בהתאם לשיעור עליית מדד המחירים לצרכן. בנוסף, נקבע כי שר הביטחון, השר לביטחון לאומי ויושב ראש הכנסת ימונו על ביצוע החוק בגופים שבאחריותם, והם רשאים להתקין תקנות המסדירות את אופן הגשת הבקשות להחזר רפואי ואת הטיפול בהן.
חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוץ והביטחון
יוזמים: אביחי אברהם בוארון
תחילה: 2026-06-10T00:00:00
פרסום: ספר החוקים, 10/06/2026, מס' חוברת 3534, עמ' 614
שמות קודמים:
Name: הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון), התשפ"ו–2026
Value: בקריאה השנייה והשלישית
Name: הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון) (ניכוי כספים בשל נזקי טרור), התשפ"ה–2025
Value: בקריאה הראשונה
Name: הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון - שיפוי המדינה על נזקי טרור), התשפ"ד-2024
Value: בדיון המוקדם
תקציר:
חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל, התשע"ח–2018, קבע מנגנון לפיו ממשלת ישראל מקפיאה מתוך הכספים שהיא גובה ומעבירה לרשות הפלסטינית בהתאם להוראות חוקי היישום, סכום השווה לכספים שהרשות משלמת לפעילי טרור ולבני משפחותיהם. כעת, במסגרת חוק להקפאה וניכוי של כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון), התשפ"ו–2026 (ששמו המקורי שונה במסגרת תיקון זה), נוספה לחוק מטרה מפורשת של שיפוי המדינה ונפגעי הטרור בשל נזק שנגרם מפעילות טרור. על פי התיקון לחוק, שר האוצר יגיש בכל שנה לוועדת השרים לענייני ביטחון לאומי דוח המפרט את סך התגמולים ששילם המוסד לביטוח לאומי ופיצויים שניתנו ממס רכוש בשנה הקודמת לנפגעי פעולות איבה שבוצעו על ידי מי שבהתאם למדיניות התשלומים של הרש"פ, יש יסוד סביר להניח שהיא משלמת לו או לבן משפחתו כספים בזיקה לטרור, וכן חובות פיצויים שנפסקו לזכות הנפגעים. על בסיס מידע זה, תקבע ועדת השרים סכום נוסף שינוכה מדי שנה מהכספים שמעבירה ישראל לרשות הפלסטינית, מעבר לסכומים המוקפאים ממילא לפי החוק המקורי. ככלל, הכספים שינוכו יועברו לאוצר המדינה; עם זאת, החוק קובע קדימות לנפגעי טרור, כך שמתוך סכום הניכוי יכוסו תחילה חובות פיצויים לנפגעים וסכומים שנפסקו לזכותם בבתי המשפט. בנוסף, החוק מעגן חובת דיווח שנתית של שר האוצר לוועדת השרים ולוועדת החוץ והביטחון של הכנסת על סך הכספים המוקפאים בגין העברות כספים שמבצעת הרשות הפלסטינית לרצועת עזה.
חוק הכרה בשפת הסימנים הישראלית, התשפ"ו-2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: אביחי אברהם בוארון, חילי טרופר
תחילה: 2026-06-09T00:00:00
פרסום: ספר החוקים, 09/06/2026, מס' חוברת 3533, עמ' 612
שמות קודמים:
Name: הצעת חוק הכרה בשפת הסימנים הישראלית, התשפ"ו-2026
Value: בקריאה הראשונה
Name: הצעת חוק הכרה בשפת הסימנים הישראלית, התשפ"ה-2025
Value: בדיון המוקדם
תקציר:
מטרת החוק היא להכיר בשפת הסימנים הישראלית, על ידי הסמכת האקדמיה ללשון העברית לשמר, לפתח ולקדם את שפת הסימנים הישראלית. שר התרבות והספורט ממונה על ביצוע החוק.
חוק העונשין (תיקון מס' 154), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2026-06-09T00:00:00
פרסום: ספר החוקים, 09/06/2026, מס' חוברת 3532, עמ' 610
שמות קודמים:
Name: הצעת חוק העונשין (תיקון מס' 154), התשפ"ו-2026
Value: בקריאה השנייה והשלישית
Name: הצעת חוק העונשין (תיקון מס' 161) (הברחה שלא דרך תחנת גבול), התשפ"ו-2025
Value: בקריאה הראשונה
תקציר:
תיקון מספר 154 לחוק העונשין מוסיף לחוק סימן חדש של פגיעה בריבונות המדינה באמצעות הכנסה או הוצאה של דבר בגבולות, וקובע בו עבירה של פגיעה בריבונות המדינה בגבולות, האוסרת על הכנסת דבר לישראל או הוצאתו ממנה שלא כדין ושלא דרך תחנת גבול, שעונשה יעמוד על 9 שנות מאסר. בנוסף, החוק מתקן את חוק סדר הדין הפלילי (מעצרים), כך שיחולו על עבירה זו הוראות המעצר הייעודיות לעבירות ביטחון.
חוק הכניסה לישראל (תיקון מס' 41), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: יוליה מלינובסקי, אביגדור ליברמן, עודד פורר, יבגני סובה, שרון ניר, חמד עמאר, יצחק קרויזר, אליהו רביבו, לימור סון הר מלך
תחילה: 2025-06-16T00:00:00
פרסום: ספר החוקים, 16/06/2025, מס' חוברת 3425, עמ' 668
שמות קודמים:
Name: הצעת חוק הכניסה לישראל (תיקון מס' 42), התשפ"ה–2025
Value: בקריאה השנייה והשלישית
Name: הצעת חוק הכניסה לישראל (תיקון מס' 42) (הרחקתם מישראל של מסתננים התומכים בממשל מדינתם), התשפ"ה–2025
Value: בקריאה הראשונה
Name: הצעת חוק גירוש מיידי של מסתננים התומכים במשטר מדינתם, התשפ"ה–2024
Value: בדיון המוקדם
תקציר:
מוצע לקבוע כי במקרים שבהם יקבע שר הפנים, בהתבסס על חוות דעת של מנהל רשות האוכלוסין וההגירה, כי מסתנן תומך בממשל מדינתו, תקום חזקה כי לא נשקפת סכנה המונעת את החזרתו למדינתו. במקרה כאמור, שר הפנים ייתן לאותו אדם הזדמנות להשמיע את טענותיו לעניין זה. כמו כן, ניתן יהיה לסתור את החזקה בתוך 30 ימים מיום ההודעה על קביעה כאמור. אם לא נסתרה החזקה בתוך התקופה האמורה, יבוטל רישיון הישיבה שניתן לאותו אדם, והוא יורחק מישראל למדינתו, בהתאם להוראות סעיף 13 לחוק הכניסה לישראל. עוד מוצע לקבוע כי בכל מקרה בו מסתנן הורשע בעבירה שדינה שלוש שנות מאסר ומעלה שר הפנים יבטל את רישיון הישיבה שניתן לו וירחיקו מישראל לאחר שהמסתנן ריצה את עונשו, אם מצא כי שהייתו מסכנת את בטחון המדינה או את שלום הציבור במדינת ישראל.